А. С. Пушкин һәйкәле (Санкт-Петербург, Сәнғәттәр майҙаны)

Александр Сергеевич Пушкин һәйкәле  скульптор М.К. Аникушин һәм архитектор  В.А.. Петров эше,  1957 йылдың 19 июнендә Ленинградта Сәнғәттәр майҙанында Рус Дәүләт музейы  бинаһы алдында ҡуйылған.  Һәйкәл  Ленинградтың   250 йыллығын байрам итеүгә тура килтереләИз-за смерти И.В.Сталина в 1953 году, мероприятия по празднованию 250-летия Ленинграда были отложены и состоялись только в 1957 году. https://ok-inform.ru/obshchestvo/13938-250-let-leningradu-strannyj-yubilej.html.

 Тасуирламаһы 
Һәйкәл Ленинград «Монументскульптура» заводында бронзанан ҡойолған. Бейеклеге 4 метрҙан ашыу,  пьедестал менән бергә 7 м 90 см.  Пьедесталы Ленинград янындағы Кар-Лахтила табылған ҡыҙғылт граниттан,  нигеҙе ҡалай менән көпләнгән граниттан эшләнгән. Пьедесталдың алғы яғында  уйып «Пушкин Александр Сергеевич» тип яҙылған

 Төҙөлөү тарихы 
Һәйкәлдең төҙөлөү тарихы  1936 йылға барып тоташа, был саҡта СССР халыҡ комиссарҙары Советы шағирҙың вафат булыуына  100 йыллыҡ уңайынан монумент төҙөү кәрәклеге тураһында ҡарар итә.  1937 йылда иң яҡшы һәйкәл проектына Бөтә  Союз конкурсы иғлан ителә. Башта уны Васильев  утрауында, Биржа майҙанында ҡуйыу планлаштырыла. Ул Пушкин майҙаны тип үҙгәртелә, монументҡа  нигеҙ һалыу тантанаһы үтә. Әммә конкурста ҡатнашыусыларҙың береһе лә лайыҡлы проект тәҡдим итә алмай һәм һөҙөмтәлә Васильев утрауында һәйкәл ҡуйылмай.  

Һуғыштан һуң 1947 йылда Ленинградта  А. С. Пушкиндың иң яҡшы һәйкәл проектына Бөтә Союз конкурсы иғлан ителә. Башта проекттарҙы тапшырыу ваҡыты 1947  йылдың  31 июленә   тәғәйенләнә. Тәүге өс турҙа   еңеүселәр булмай. Скульптор Л.Д. Муравин һәм архитектор  И. Каракис икенсе премияны ала. 1949 йылда конкурстың  IV асыҡ  турына   утыҙ ике йәшлек скульптор, Сәнғәт академияһын күптән түгел генә тамамлаған  Аникушин Михаил үҙенең эскизын тәҡдим итәАникушин Михаил Константинович. Биография и творчество художника . Һөҙөмтәлә комиссия  уның эскизын раҫлай. 1949 йылда шағирҙың тыуыуына 150 йыл тулыу айҡанлы һәйкәлгә тантаналы нигеҙ һалыу үтә.

Һәйкәлдең һуңғы вариантын  эшләү процесында М.К. Аникушин А.С. Пушкиндың  күп һанлы скульптура һәм график портреттарын, шулай уҡ Мәскәү университеты  (1953) һәм Ленинградтағы «Пушкин» метрополитены  (1955) өсөн  фигура композициялары төҙөй.   Аникушин Пушкин һәйкәленең тәүге вариантын  етерлек кимәлдә камил тип һанамай һәм үҙ аҡсаһына бөйөк рус шағирының тәрән һәм тамамланған моделен булдыраИогансон Б. Слово к молодым // Художник. 1958, № 2. С.43.

1958 йылда А.С. Пушкин һәйкәле өсөн  Михаил Аникушин   Ленин премияһына лайыҡ була.

 Иҫкәрмәләр 

 Әҙәбиәт 

 Иогансон Б. Слово к молодым // Художние. 1958, № 2. С.42-43.
 Ленинград. Путеводитель / Составитель Серпокрыл С. М. — Л.: Лениздат, 1973.
 <i id="mwKw">Изобразительное искусство Ленинграда. Каталог выставки.</i> — Л: Художник РСФСР, 1976. — с.124.
 Н. А. Синдаловский Петербург: От дома к дому… От легенды к легенде… Путеводитель. — СПб.: Норинт, 2000.
 Гдалин А. Д. Памятники А. С. Пушкину: История. Описание. Библиография. Т.I. Россия. Ч.1. Санкт-Петербург, Ленинградская область. — Спб., Академический проект, 2001.


 Һылтанмалар 

 Аникушин Михаил Константинович. Биография и творчество художника 
 Биография Михаила Аникушкина
Категория:1957 йылда барлыҡҡа килгәндәр
Категория:Алфавит буйынса Рәсәйҙең мәҙәни мираҫы объекттары
Категория:Википедия:Статьи с переопределением значения из Викиданных
Категория:Алфавит буйынса һәйкәлдәр
Категория:Һәйкәлдәр
Категория:Әҙиптәрҙең һәйкәлдәре
Категория:А.С.Пушкин һәйкәлдәре